“The Penthouse 2” Terus Cipta Rekod Peribadi, Rating “Vincenzo” Menurun
Drama SBS “The Penthouse 2” terus mencatatkan rating tertinggi!. Pada 27 Februari, musim kedua drama hit itu meneruskan prestasi yang cukup baik dengan mencatatkan satu lagi rating tertinggi setakat ini!. Menurut Nielsen Korea (via Soompi), episod keempat “The Penthouse 2” merekodkan purata rating sebanyak 18.8 peratus dan 24.0 peratus untuk dua bahagiannya, sekaligus dengan mudah mendominasi slot waktunya di semua saluran, dan mencipta satu lagi rekod peribadi rancangan itu.  Selain itu juga, “The Penthouse 2” turut menyaksikan peningkatan rating dikalangan demografi utama berusia 20 hingga 49 tahun dengan mencatatkan purata skor sebanyak 10.5 peratus. Sementara itu, drama tvN “Vincenzo” kekal kukuh untuk episod ketiga, menduduki tempat pertama dalam slot waktunya di semua saluran kabel walaupun menyaksikan sedikit penurunan jumlah penonton. Episod terbaru drama tersebut mencatatkan penilaian purata sebanyak 8.1 peratus. Di TV Chosun, drama “Love (ft. Marriage and Divorc)” merekodkan purata rating sebanyak 8.2 peratus untuk episod terbaru, manakala drama JBTC “Beyond Evil” kekal stabil dengan purata rating sebanyak 4.2 peratus. Episod ketiga drama “Times” telah merekodkan purata rating sebanyak 1.6 peratus.  Akhir sekali di KBS 2TV, drama “Homemade Love Story” berjaya mempertahankan kedudukannya sebagai drama yang paling banyak ditonton pada Sabtu malam dengan purata rating sebanyak 23.8 peratus dan 28.5 peratus untuk dua bahagiannya. 